# May Borraz

May Borraz (Bartzelona, Katalunia, 1966) bartzelonar idazle eta kazetaria da, bidaietan espezializatua.

## Bizitza

Ingeles Filologian eta Filosofian lizentziaduna da, eta Bartzelonako Unibertsitate Autonomoan (UAB) egin zituen ikasketak.

### Lan ibilbidea

Irakasle, itzultzaile eta bidaia-kazetari gisa lan egin du. Marc Ripol bikotekidearekin batera, hainbat bidaia gida argitaratu ditu Borrazek. 2016an, Ámsterdam responsable aurkeztu zuten, Amsterdameko informazio praktikoarekin, monumentuei, merkatuei, jatetxeei, ostatuei, garraioei eta abarri buruzkoa. Hurrengo urtean, 2017an, ¿Cuánto falta?: viajar en coche con niños por Europa argitaratu zen, bertan Europan zehar autoz eta familiarekin egiteko 20 ibilbide proposatzen dituzte, ibilbide luzeegirik ez dutenak eta haurrentzako espazioetara bisitak tartekatzen dituztenak.

#### Memoria Historikoa

Borrazen aitonak Sebastian Blasco Aznar (1895-1939) zuen izena, eta Teruelgo probintzian dagoen Andorra herrikoa zen. Errepublikaren alde egiteagatik eta tokiko ezkerreko erakunde errepublikanoekin kolaboratzeagatik, 1939ko apirilaren 17an hil zuten, gerra zibila amaitu eta astebetera. Hala ere, Guardia Zibilak atxilotzetu behar zutenean bere buruaz beste egin zuela esan zuten, nahiz eta familiak ez sinetsi. 2020an, desagertu zenetik 80 urte pasatu ostean, Borrazek, Memoria Historikoa Berreskuratzeko Elkartearen (ARMH) laguntzarekin, Blascoren gorpua lurpetik atera ahal izan zuen “Corralico” izenaz ezagutzen den eremuan, Andorrako hilerriko hormaren ondoan, bere egonlekuaren bilaketan denbora luza eman ostean.
Blascoren memoria desagertua ikertu, bilatu, hobitik atera eta berreskuratzeko bost urteko prozesu horretatik, El último cuento. De abuelos y cunetas liburua idatzi zuen Borrazek. argitaratu zuen 2020an. Eguneroko moduan idatzitako antzezlana, Borrazen eta haren amona Manuela Bielsa Pradasen —Blascoren alarguna— arteko fikziozko elkarrizketa batekin, familiak zer gertatu zitzaion, zelan hil zen eta haren gorpuzkiak non lurperatuta zeuden jakiteko beharretik abiatu zen.

## Lanak
### Bidaia-gidak

* 2010 – Yakarta. Alhena Media. Marc Ripolekin batera. ISBN 978-84-92963-14-0.
* 2012 – El Cairo. Alhena Media. Marc Ripolekin batera ISBN 978-84-92963-71-3.
* 2014 – Menorca responsable. Marc Ripolekin batera. ISBN 978-84-92963-48-5.
* 2016 – Bangkok responsable. Marc Ripolekin batera. ISBN 978-84-16395-08-8.
* 2016 – Ámsterdam responsable. Marc Ripolekin batera. Alhena Media. ISBN 9788416395118.
* 2017 – ¿Cuánto falta?: viajar en coche con niños por Europa. Marc Ripolekin bateral. Alhena Media. ISBN 9788416395699.
* 2021 – Europa a tu aire. 80 rutas sobre ruedas. VVAA. Alhena Media. ISBN 9788418086199.

### Eleberria

* 2020 – El último cuento. De abuelos y cunetas. Calipso L&Z argitaletxea. ISBN 978-8409300525.

## Erreferentziak

* 1 2 «May Borraz: "El PP no es franquista, pero alimenta el franquismo"» Crónica Global.
* ↑ Cadiznoticias. (2017-07-20). Entrevista a Marc Ripol y May Borraz, autores del libro '¿Cuánto falta? Viajar en coche con niños por Europa' ·. .
* ↑ Muñoz, Imma. (2017-07-19). «De viaje con Heidi, Hamlet y los Grimm» OnBarcelona.
* 1 2 3 ElDiarioAragón. (2020-10-30). «En busca de los restos de un vecino de Andorra asesinado después de la Guerra Civil» ElDiario.es.
* ↑ Canales, Candela. (2021-06-18). «Sebastián Blasco Aznar, el republicano que "suicidaron" al acabar la Guerra Civil» ElDiario.es.
* ↑ Artigas, Miguel Ángel. (2021-04-10CEST12:50:51+02:00). «May Borraz publica la historia de su abuelo, represaliado en Andorra» Diario digital con las noticias de Teruel.
* ↑ «"A mi abuelo lo mataron y fingieron su suicidio tras la Guerra Civil": la investigación de su nieta» El Español 2021-07-02.
* ↑ Deia. «De la nieta al abuelo pasando por el olvido» www.deia.eus.
* ↑ «Buscan los restos de un vecino de Andorra asesinado por la represión franquista» www.lacomarca.net.
* ↑ «'España tiene la necesidad moral de sacar a sus muertos de las fosas comunes y las cunetas'» La Vanguardia 2021-07-15.
* ↑ Espuña·, María Vilas. (2021-09-02). «"El último cuento" de May Borraz, una nieta en busca de su abuelo asesinado» Aragón Digital.
* ↑ «El último cuento. De abuelos y cunetas» RTVE.es 2021-07-21.
* ↑ «May Borraz: «Es muy duro cuando tu padre está en una cuneta y no sabes dónde»» Diari de Tarragona.
* ↑ Valgañón, Sergio H.. (2021-07-26). «May Borraz: "No se puede construir un Estado sobre tanta injusticia"» El Periódico de Aragón.
* ↑ ««Sé que me derrumbaré cuando tenga que entregarle a mi madre la caja con los restos de su padre»» www.lacomarca.net.

## Kanpo estekak

* May Borrazek bere aitona Sebastian Blascori El Paisen idatzitako gutuna (2021eko abuztuaren 8an).
* Datuak: Q108884997